**O nouă sarabandă**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O nouă sarabandă

Iată că-n vară aveam o nouă sarabandă

A falsităţii, fariseismului, minciunii,

Oare ce-ar zice Bunii de ar putea să vadă

Că am pierdut cu totul uzul raţiunii?

Privim parcă în transă la jocuri de culise

Cu zaruri“fabricate”şi cifre măsluite

Ce-aleargă fără frică perfide şi precise,

Iar noi minţiţi mereu cu vorbe ticluite.

Suntem tot mai bolnavi şi fără drept la viaţă

Ne stingem neştiuţi cerşind o zi în plus,

Bani nu avem de leacuri, ci bruma de speranţă

Ce ne aduce o rază aproape de apus.

Muşcăm ţărâna arsă unde am fost trântiţi

Şi lacrimile curse o fac pe loc noroi,

Întindem braţe-n rugă, dar suntem umiliţi

Şi mergem mai departe debusolaţi şi goi.

Coboară-ndată Doamne, și pe acest pe pământ,

Fă mândra Românie prin veac să înflorească,

Retează-i uscătura şi-o risipeşte-n vânt

Ca ţarina străbună prin muguri să renască.